Versindaba » Blog Archive » Leon Retief. Anton Bruckner en Immanuel Kant
Tuesday, May 24th, 2011 | Buiteblik.
9 Kommentare op “Leon Retief. Anton Bruckner en Immanuel Kant”
May 24th, 2011 at 7:52 pm
Leon, fassinerend. Dankie. Ek het die verse vinnig gelees, en so met die eerste kennismaking hou ek nogal van hulle. Wil ten minste weer (en meer) lees. Hitler was glo ook absoluut mal oor Bruckner; maar arme Bruckner kan darem nie daarvoor verkwalik word nie!! Self is ek ook sedert so twee jaar gelede ‘n aanhanger: ek het Von Karajan-opnames van al nege in ‘n DG boksie; ek ken nie eintlik enige ander opnames nie. Wat stel jy voor?
Desmond ek is ge”hook” op Bruckner toe ek en my vrou Lesli in ek dink die laat 80’s die no. 4 gehoor het, ‘n omie genaamd Ogan D’Narc het die KSO gedirigeer in ‘n absolute flippin’ HOENDERVLEIS weergawe, ek wens ek kan dit op CD kry. My opnames is deur Gunter Wand en Eugen Jochum (veral no. 4) en dan na my mening die beste opname van die 8e, deur Karajan, die tweede laaste opname wat hy in sy lewe gemaak het.
Tja, ek wonder wat Bruckner, onskadelike mens wat hy was, sou dink as hy weet Hitler het van sy musiek gehou…
May 25th, 2011 at 12:16 pm
Leon, ek sit vanmiddag by die huis en skryf aan ‘n artikel, en het nou summier Bruckner 4 opgesit. En besef ek besit nie ‘n opname van Te deum nie… Dis weer tyd dat ek geld uitgee!!
Ek het nou sommer no. 7 ook weer geluister. What a ride!!
May 25th, 2011 at 5:57 pm
Ek skat jy ken ook die Sibelius simfoniee?
May 25th, 2011 at 9:25 pm
Leon, ja, ek is mal oor Sibelius. Die simfoniee, die toondigte, maar ook die instrumentele- en kamermusiek. Ek het so ‘n jaar gelede ‘n ongelooflike boksie, uitgegee deur die Finse musiekmaatskappy BIS, gekoop: The Essential Sibelius. 15 CD’s. Die meerderheid van die orkesstukke word deur Osmo Vanska en die Lahti Symphony Orchestra uitgevoer. Verskriklik mooi — en vir my beter (meer ‘rustic’, minder ‘glinsterend’, as jy verstaan wat ek bedoel) as die Karajan-opnames wat ek van die simfoniee het.
Ken nie die Vanska-opnames nie, myne is deur Karajan en Rattle – ek het nogal ‘n sagte plek vir lg bossiekop. Ongelukkig is ons opnames in ‘n boks in Kaapstad :-(. Karajan het baie gedoen om Sibelius bekend te stel, ook Beecham. Daar is die mooi storie van B en S in die laat 40’s, beide het plaatopnames teen maksimum volume gespeel en toe B vir S gaan besoek om sy jongste opname van een van sy simfoniee bekend te stel het Beecham die volume so hard gestel as wat die platespeler kon dra en binne ‘n ommesientjie was net twee van hulle in die vertrek oor, waar hulle vir mekaar gestaan en grinnik het. Gesien hoe ersntig Sibelius altyd op foto’s lyk weet ek nie of hy wel kon grinnik nie, maar toemaar.
Ken jy Hovhaness se simfonie no. 2, sg. “Mysterious Mountain?” Nie ‘n groot werk nie maar darem. En ek het vandag weer gedink aan Cage se “Litany for the Whale”…
Ek hou sommer baie van Jan Zwicky se verstegniek. Sulke opeengestapelde, nie-verbandhoudende frases wat ‘n mens amper laat voel dat jy by ‘n tafeltjie sit en luister na losstaande gesprekke rondom jou. En tog maak dit perfekte sin.
Inderdaad iets besonders.
Leon, die Vanska-opnames is regtig die moeite werd. Kyk uit vir daai BIS-boeksie; dit is merkwaardig goedkoop vir ‘n 15 CD-stel.
Ek het Sibelius deur Alex Ross ontdek: hy het ‘n pragtige hoofstuk oor Sibelius in sy The Rest is Noise. Ek beveel dit aan! Ross is ook die een wat, in sy leeslys, Vanska voorgestel het as alternatiewe vertolking naas Karajan se belangrike opnames. Beecham s’n ken ek nie.
Ek is verder ook mal oor Sibelius se vioolkonsert. Die opname wat by die BIS-stel ingesluit is, is pragtig. Maar daar is natuurlik heelwat klassieke opnames van daardie werk.
Hovhaness ken ek glad nie. Maar gepraat van vioolkonserte: ek het ‘n rukkie terug ‘n pragtige nuwe opname van Sjostakowitsj se Vioolkonsert #2 gekoop: deur Lisa Batiashvili (die dirigent is ‘n ander bekende Fin, Esa-Pekka Salonen). Ander stukke op die CD sluit in Part se Spiegel im Spiegel en Rachmaninov se Vocalise.
Batiashvili is een van ‘n menigte briljante jong vroulike viooliste. My gunsteling onder die jongeres is egter Alina Ibragimova. Haar opname van Bach se solostukke, die 6 Sonates en Partitas, is ‘n desert island disc; sy’s lig soos ‘n veer. Haar opnames van Szymanowski en, onlangs, Beethoven (die vioolsonates), is ook uitstekend.
Lekker om slag musiek te praat!